GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 551-02/24-01/1

URBROJ: 2186-6-02/1-24-5

Petrijanec, 08. svibnja 2024.

Na temelju Odluke o financiranju, Ministarstva rada, mirovinskog sustava, obitelji i socijalne politike, KLASA: 984-01/23-01/29, URBROJ: 524-07-02-01-01/3-24-32, od 28. ožujka 2024. i temeljem Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027., „Zaželi - prevencija institucionalizacije u Općini Petrijanec“, kodni broj: SF.3.4.11.01.0200, od 3. travnja 2024. i članka 48. Statuta Općine Petrijanec (»Službeni vjesnik Varaždinske županije« broj 31/21) općinski načelnik raspisuje

**JAVNI POZIV**

**za prijam u radni odnos na određeno vrijeme u sklopu projekta**

**„Zaželi - prevencija institucionalizacije u Općini Petrijanec“,**

**RADNO MJESTO:** Pružatelj/ica usluge potpore i podrške u svakodnevnom životu starijim osobama i osobama s invaliditetom

**BROJ TRAŽENIH OSOBA:** 2

**VRSTA ZAPOSLENJA:** na određeno – 32 mjeseca

**RAZINA OBRAZOVANJA:** NKV, KV, SSS

**RADNO VRIJEME**: puno radno vrijeme

**MJESTO RADA:** područje Općine Petrijanec

**NAKNADA ZA PRIJEVOZ**: djelomično

**RASPORED RADNOG VREMENA:** prijepodne

**UVJETI NA RADNOM MJESTU:** terenski rad

**PREDNOST PRI ZAPOŠLJAVANJU IMAJU:**

* **Osobe s invaliditetom** – uz Prijavu na Poziv nužno je dostaviti dokaze o ispunjavanju uvjeta za ostvarivanje prava prednosti prilikom zapošljavanja - nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom;
* **Osobe iz članka 101. stavaka 1. ‒ 3. i članka 102. stavaka 1. ‒ 3. Zakona o hrvatskim braniteljima iz Domovinskoga rata i članovima njihovih obitelji (NN br. 121/17, 98/19 i 84/21)** - uz Prijavu na Poziv nužno je dostaviti dokaze o ispunjavanju uvjeta za ostvarivanje prava prednosti prilikom zapošljavanja. Popis dokaza ovisno o kategoriji ostvarivanja prava dostupan je na: [popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf).

**OPIS POSLOVA:** pružanje usluge potpore i podrške u svakodnevnom životu za minimalno 6 krajnjih korisnika/ica što obuhvaća:

- organiziranje prehrane (pomoć u pripremi obroka, pomoć u nabavi hrane i dr.);

- obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.);

- održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.);

- zadovoljavanje drugih svakodnevnih potreba.

**KANDIDATI/KINJE SU KOD PRIJAVE DUŽNI PRILOŽITI:**

1. Obrazac prijave (može se preuzeti na stranicama Općine Petrijanec [www.petrijanec.hr](http://www.petrijanec.hr) ili

osobno u zgradi Općine Petrijanec, Vladimira Nazora 157, 42206 Petrijanec;

2. Molba;

3. Životopis (uz obaveznu naznaku kontakt broja);

4. Preslika osobne iskaznice;

5. Preslika dokaza o završenom obrazovanju.

**NAČIN PRIJAVE:**

Prijave se dostavljaju osobno ili putem pošte na adresu:

OPĆINA PETRIJANEC

Vladimira Nazora 157

42206 Petrijanec s naznakom: „Zaželi - prevencija institucionalizacije u Općini Petrijanec- NE OTVARAJ“.

**ROK ZA PODNOŠENJE PRIJAVA: 16. svibnja 2024.** (poštanski žig na pošiljci s datumom najkasnije 16.5.2024.).

Javni poziv biti će objavljen na službenim stranicama Hrvatskog zavoda za zapošljavanje i internetskoj stranici Općine Petrijanec: [www.petrijanec.hr](http://www.petrijanec.hr).

Sve dodatne informacije o Javnom pozivu mogu se dobiti dolaskom u Općinu Petrijanec, Vladimira Nazora 157, 42206 Petrijanec ili na sljedeće kontakte:

Tel: +385 42 714 220,E-mail: [opcina@petrijanec.hr](mailto:opcina@petrijanec.hr).

Nepravodobne i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz Javnog poziva, ne smatra se kandidatom/kinjom prijavljenom na Javni poziv.

Za kandidate/kinje koje ispunjavaju formalne uvjete Javnog poziva, provest će se razgovor (intervju) kandidata/kinja s Povjerenstvom za prijam u radni odnos. Ako kandidat/kinja ne pristupi razgovoru (intervjuu), smatrat će se da je povukao/la prijavu na Javni poziv.

Kandidati/kinje će o terminu održavanja razgovora (intervjua) biti obaviješteni/e najmanje 3 (tri) dana prije održavanja istog na službenoj web stranici Općine Petrijanec [www.petrijanec.hr](http://www.petrijanec.hr), te putem kontakta navedenih u životopisu.

Za kandidate/kinje koji/e ne pristupe razgovoru (intervjuu), smatrat će se da su povukli/e prijavu. Kandidati/kinje će o rezultatima Javnog poziva biti obaviješteni/e u zakonskom roku.

OPĆINSKI NAČELNIK

Željko Posavec, mag.ing.mech.